Diari Oficial de la Generalitat Valenciana


Sumari del DOGV 9208, del 04-11-2021 (2021/10311)

RESOLUCIÓ de 20 d'octubre de 2021, del director general de Farmàcia i Productes Sanitaris, que admet a tràmit la sol·licitud formulada per l'alcalde de l'Ajuntament de Zorita del Maestrazgo per a l'autorització d'una farmaciola permanent al municipi de Zorita del Maestrazgo.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9208

Data del DOGV
:   04-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10660


Data del document
:   20-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * farmacologia

RESOLUCIÓ de 20 d'octubre de 2021, del director general de Farmàcia i Productes Sanitaris, que admet a tràmit la sol·licitud formulada per l'alcalde de l'Ajuntament de Zorita del Maestrazgo per a l'autorització d'una farmaciola permanent al municipi de Zorita del Maestrazgo. [2021/10680]  
Vista la sol·licitud formulada per l'alcalde de l'Ajuntament de Zorita del Maestrazgo per a l'autorització d'una farmaciola permanent al municipi esmentat, a conseqüència de la sol·licitud de tancament de l'única oficina de farmàcia existent al municipi formulada per la farmacèutica titular d'aquesta.  
Atés que existeixen en aquest nucli de població 116 habitants censats.  
Atés que es compleix el que es preveu en l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles de la Comunitat Valenciana, i d'acord amb el que estableix l'article 6, resolc:  
  
Admetre a tràmit aquesta sol·licitud amb les següents indicacions:  
- L'Ajuntament de Zorita del Maestrazgo ofereix un local per a la instal·lació de la farmaciola.  
- El mínim d'assistència és de 10 hores setmanals d'atenció al públic, preferentment durant l'horari de consulta mèdica.  
  
Els farmacèutics titulars d'oficina de farmàcia oberta al públic en la mateixa zona farmacèutica (01 Zona general, Castelló) o en uns altres de confrontants, els interessats en l'adjudicació de la farmaciola hauran de presentar en el termini màxim d'un mes, comptat a partir de l'endemà d'aquesta publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'ordre esmentada i, si escau, acreditació de farmàcia de viabilitat econòmica compromesa. La vinculació de la farmaciola es realitzarà conforme amb l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat.  
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, carrer del Misser Mascó, 31, de València, o en qualsevol de les formes establides en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 d'octubre de 2021.- El director general de Farmàcia i Productes Sanitaris: José Manuel Ventura Cerdá.